CELEX: 52005PC0401
Language: el
Date: 2005-09-08
Title: Πρόταση απόφασης του Ευρωπαϊκού Κοινοßουλίου και του Συμβουλίου για την ενεργοποίηση του Ταμείου Αλληλεγγύης της Ευρωπαϊκής Ένωσης σύμφωνα με το σημείο 3 της διοργανικής συμφωνίας της 7ης Νοεμβρίου 2002 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία της 6ης Μαΐου 1999 για τη δημοσιονομική πειθαρχία και τη βελτίωση της διαδικασίας του προϋπολογισμού

Σημαντική ανακοίνωση νομικού περιεχομένου

|

52005PC0401

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 08.09.2005COM(2005) 401 τελικόΠρότασηΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την ενεργοποίηση του Ταμείου Αλληλεγγύης της Ευρωπαϊκής Ένωσης σύμφωνα με το σημείο 3 της διοργανικής συμφωνίας της 7ης Νοεμβρίου 2002 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία της 6ης Μαΐου 1999 για τη δημοσιονομική πειθαρχία και τη βελτίωση της διαδικασίας του προϋπολογισμού(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ διοργανική συμφωνία της 7ης Νοεμβρίου 2002[1] επιτρέπει την ενεργοποίηση του Ταμείου Αλληλεγγύης της Ευρωπαϊκής Ένωσης μέσω ενός μηχανισμού ευελιξίας, εντός του ετήσιου ορίου του 1 δισεκατομμυρίου ευρώ, υπεράνω των αντίστοιχων κονδυλίων της δημοσιονομικής προοπτικής. Οι όροι επιλεξιμότητας προς υπαγωγή στο Ταμείο εκτίθενται αναλυτικά στον κανονισμό του Συμβουλίου (ΕΚ) αριθ 2012/2002[2].Βάσει των αιτήσεων που υπέβαλαν η Σουηδία, η Εσθονία, η Λετονία και η Λιθουανία για ενίσχυση από το Ταμείο, λόγω των ζημιών που υπέστησαν από μεγάλη καταιγίδα που τις έπληξε στις 8 Ιανουαρίου 2005, οι συνολικές εκτιμήσεις των ζημιών που προκλήθηκαν έχουν ως εξής:Άμεσες ζημίες (σε ευρώ) |Σουηδία | 2 297 313 252 |Εσθονία | 47 868 000 |Λετονία | 192 590 000 |Λιθουανία | 15 156 395 |Σύνολο | 2 552 927 647 |Αφού εξέτασε τις εν λόγω αιτήσεις[3] και λαμβάνοντας υπόψη το ανώτατο ποσό ενίσχυσης από το Ταμείο, καθώς και το περιθώριο ανακατανομής πιστώσεων στο κονδύλιο που απαιτεί πρόσθετες δαπάνες, η Επιτροπή προτείνει την ενεργοποίηση του Ταμείου Αλληλεγγύης για συνολικό ποσό 92 880 830 ευρώ, στο πλαίσιο του κονδυλίου 3 της δημοσιονομικής προοπτικής.Η Επιτροπή θα υποβάλει διορθωτικό προϋπολογισμό (ΔΠ) προκειμένου να εγγραφούν στον προϋπολογισμό του 2005 ειδικές πιστώσεις ανάληψης υποχρεώσεων ανά δικαιούχο χώρα, όπως απαιτεί το σημείο 4 της διοργανικής συμφωνίας της 7ης Νοεμβρίου 2002.ΠρότασηΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την ενεργοποίηση του Ταμείου Αλληλεγγύης της Ευρωπαϊκής Ένωσης σύμφωνα με το σημείο 3 της διοργανικής συμφωνίας της 7ης Νοεμβρίου 2002 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία της 6ης Μαΐου 1999 για τη δημοσιονομική πειθαρχία και τη βελτίωση της διαδικασίας του προϋπολογισμούΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη διοργανική συμφωνία της 7ης Νοεμβρίου 2002 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία της 6ης Μαΐου 1999 για τη δημοσιονομική πειθαρχία και τη βελτίωση της διαδικασίας του προϋπολογισμού[4] και ιδίως το σημείο 3,τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης[5],την πρόταση της Επιτροπής,[6]Εκτιμώντας τα εξής :(1) Η Ευρωπαϊκή Ένωση σύστησε το Ταμείο Αλληλεγγύης της Ευρωπαϊκής Ένωσης (στο εξής «Ταμείο») για λόγους αλληλεγγύης προς τον πληθυσμό περιοχών που έχουν πληγεί από καταστροφές.(2) Η διοργανική συμφωνία της 7ης Νοεμβρίου 2002 επιτρέπει την ενεργοποίηση του Ταμείου εντός του ετήσιου ορίου του 1 δισεκατομμυρίου ευρώ.(3) Ο κανονισμός (ΕΚ) αριθ. 2012/2002 περιλαμβάνει διατάξεις που επιτρέπουν την ενεργοποίηση του Ταμείου.ΑΠΟΦΑΣΙΖΕΙ:Άρθρο 1Το Ταμείο Αλληλεγγύης της Ευρωπαϊκής Ένωσης ενεργοποιείται υπέρ του γενικού προϋπολογισμού της Ευρωπαϊκής Ένωσης για το οικονομικό έτος 2005, προκειμένου να παράσχει το ποσό των 92 880 830 ευρώ σε πιστώσεις ανάληψης υποχρεώσεων.Άρθρο 2Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης .Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος [1] ΕΕ C 283 , της 20.11.2002, σ.1.[2] ΕΕ αριθ. L 311 της 14.11.2002, σ. 3[3] Ανακοίνωση προς την Επιτροπή για τέσσερις αιτήσεις που υποβλήθηκαν από τη Σουηδία, την Εσθονία, τη Λετονία και τη Λιθουανία για την ενεργοποίηση του Ταμείου Αλληλεγγύης της Ευρωπαϊκής Ένωσης για τις ζημίες που προκλήθηκαν από μεγάλη καταιγίδα στις 8 Ιανουαρίου 2005 στην οποία η Επιτροπή αναλύει τις αιτήσεις.[4] ΕΕ C 172 , της 18.06.1999, σ.1.[5] ΕΕ L 311 της 14.11.2002, σ. 3.[6] EE C […] […],σ. […]